РЕПУБЛИКА СРБИЈА

ГРАД БЕОГРАД ОПШТИНА ЗВЕЗДАРА

ОСНОВНА ШКОЛА

''Јелена Ћетковић''

Бр.II -348

20.03.2014. године

Београд,Врањска 26

На основу члана 39, 55. став 1. тачка 2., члана 57. и члана 60.став 1.тачка 2. Закона о јавним набавкама („Службени гласник РС” бр. 124/12), (у даљем тексту: Закон) и Одлуке директора школе бр.II – 346 oд 20.03.2014.гoдинe којом је покренут поступак јавне набавке мале вредности ,

**ОШ „ЈЕЛЕНА ЋЕТКОВИЋ“ВРАЊСКА 26 БЕОГРАД**

Објављује

**П О З И В**

за подношење понуда за јавну набавку мале вредности добара

**Електрична енергија**

(ЈНМВ број 1/14)

**Подаци о Наручиоцу**

**Наручилац :Основна школа''Јелена Ћетковић''**

**Адреса : Врањска 26,**

**Место : Београд**

**Веб адреса :** [**www.jelena.edu.rs**](http://www.jelena.edu.rs)

Преузимање позива и конкурсне документације може се обавити на Порталу јавних набавки,интернет адреси ОШ''Јелена Ћетковић'' где је конкурсна документација доступна,као и на посебан захтев понуђача преко интернет адресе секретарa школе sekretarjcetkov@gmail.com.

Предмет јавне набавке је набавка добара-електричне енергије која се спроводи ради закључења уговора о јавној набавци .

Предметна набавка је дефинисана у Општем речнику набавке на позицији електрична енергија - (ознака 09310000).

Право учешћа имају понуђачи који испуњавају услове из члана 75. Став 1. Закона о јавним набавкама («Службени гласник» РС бр. 124/2012) као и додатне услове дефинисане у предметној конкурсној документацији.

Такође сходно чл. 79. ст. 4 ЗЈН понуђач није дужан да доставља доказе који су јавно доступни на интернет страницама надлежних органа, а с тим у вези чланом 78. ЗЈН који се примењује од 01.09.2013. године, прописано је да организација надлежна за регистрацију привредних субјеката води јавни регистар понуђача – предузетника и правних лица који испуњавају обавезне услове из чл. 75. ст. 1. тач. 1 до 4. ЗЈН. Чланом 78. ст. 5. ЗЈН прописано је да лице уписано у регистар понуђача није дужно да приликом подношења понуде, односно пријаве доказује испуњеност обавезних услова, па сходно томе ПОНУЂАЧ КОЈИ ЈЕ УПИСАН У РЕГИСТАР ПОНУЂАЧА, САМО ИМА ОБАВЕЗУ ДА НАРУЧИОЦУ ЈАСНО УКАЖЕ ДА СЕ НАЛАЗИ У РЕГИСТРУ ПОНУЂАЧА, те је тиме ослобођен обавезе да доставља доказе у писаној форми, а којим доказима се утврђује испуњеност обавезних услова из чл. 75 ст. 1. тач. 1. до 4. ЗЈН.

Понуде се примају у складу са конкурсном документацијом и позивом за достављање понуда .

Наручилац задржава право да одбије понуду уколико поседује доказ који потврђује да понуђач није испуњавао своје обавезе по раније закљученим уговорима о јавним набавкама који су се односили на исти предмет набавке, за период од претходних три године за предмет набавке (негативна референца) у складу са чланом 82.ЗЈН и конкурсном документацијом.

Избор најповољнијег понуђача извршиће се применом критеријума из члана 85. став 1. тачка 2. Закона о јавним набавкама - **најнижа понуђена цена**. У случају да у предметној јавној набавци постоје две или више понуда са истом понуђеном ценом као најнижом ценом , наручилац ће по основу елемента критеријума -референтна листа уговор доделити понуђачу који је доставио потврде о реализованим уговорима у претходној години у већем износу).

Понуде доставити наручиоцу **Основној школи „Јелена Ћетковић“,Београд , ул.Врањска 26** са напоменом «ПОНУДА- набавка електричне енергије -НЕ ОТВАРАТИ» до **31.03.2014.године до 12.00 часова**. Благовременом понудом се сматра понуда која је примљена од стране наручиоца у року одређеном у позиву за подношење понуда без обзира на начин достављања (непосредном предајом, предајом путем поште).

Поступак јавног отварања понуда обавиће се **31.03.2014.године у 12.30. часова у просторијама Основне школе „Јелена Ћетковић“,Београд, ул.Врањска 26.** Право учешћа у поступку отварања понуда имају овлашћени представници понуђача који су дужни да представнику наручиоцу пре почетка поступка отварања понуда доставе овлашћење за учешће у поступку издато у писаној форми.

Неблаговремене понуде неће бити узете у разматрање. Понуде доставити на српском језику. Цене у понуди понуђачи су дужни да искажу искључиво у динарима.

Одлука о додели уговора биће донета на основу извештаја о стручној оцени понуда у року до 10 дана од дана отварања понуда .

Све остале информације о јавној набавци могу се добити у Правној служби Основне школе „Јелена Ћетковић“,Београд, ул.Врањска бр.26, на тел.: 011-2418-741, лице за контакт: Јелена Николић-Ђукановић,дипл.правник или на маил sekretarjcetkov@gmail.com

ДИРЕКТОР ОСНОВНЕ ШКОЛЕ

„Jeлeнa Ћeткoвић“

Aлeксa Eрeмиja